Í þessari ferð mun Auður Bjarnadóttir bjóða upp á fjölbreytt jóga , hugleiðslu og slökun kvölds og morgna undir berum himni . Auður hefur mikla reynslu í jógafræðum og kennslu , hefur rekið jógasetrið í mörg ár og státar af ýmsum kennaraprófum í jóga , þar á meðal Hatha / Ashtanga-jóga , Kundalini-jóga ásamt Yoga Nidra og Yoga Therapíu . Einnig mun Guðrún Þorsteinsdóttir , fararstjóri Heimsferða á Krít , vera gestakennari í þessari ferð en hún mun bjóða upp á tíma í tónheilun . Í ferðinni er dvalið á fallegu 5 * hóteli sem heitir Aloe Boutique Suites . Hótelið er staðsett á Almyrida svæðinu , u.þ.b. 22 km fyrir austan Chania . Aloe Boutique Suites er eingöngu fyrir fullorðna ( 16 + ) og einblínir hótelið á að gestir njóti sín í fallegu og rólegu umhverfi . Öll sameiginleg aðstaða og þjónusta er til fyrirmyndar og er hótelið tilvalið fyrir afslöppun og dekur . Krít lætur engan ósnortinn með fegurð sinni , menningu , góðum mat og yndislegum eyjaskeggjum ! Í þessari ferð gefst tækifæri á að rækta líkama og sál við frábærar aðstæður . Fallegar strandlengjur , kristaltær sjórinn , kyrrðin og góða veðrið er tilvalin umgjörð um ferð sem þessa . Fyrir utan prógramm þessarar ferðar er hægt að skoða sig um eyjuna á eigin vegum eða bóka sig í kynnisferðir sem Heimsferðir skipuleggur á Krít ( ekki innifalið í verði ) . Ferðin er jafnt fyrir byrjendur sem lengra komna , tilvalin ferð fyrir þá sem vilja sporna gegn streitu , hægja á sér og ná tengingu við sjálfan sig .